บัสมะละฮ์

บัสมะละฮ์  รู้จักในตอนเริ่มกุรอานว่า บิสมิลลาฮ์ ("ด้วยพระนามของอัลลอฮ์") เป็นประโยคอิสลามของคำว่า บิสมิลลาฮิรเราะห์มานิรเราะฮีม , "ด้วยพระนามของอัลลอฮ์ ผู้ทรงกรุณาปราณี ผู้ทรงเมตตาเสมอ"
ประโยคนี้ถูกอ่านในแต่ละ "ซูเราะฮ์" (บท) ของอัลกุรอาน ยกเว้นซูเราะฮ์ที่เก้า โดยถูกใช้ในหลายแบบ (เช่น ตอนละหมาด) และถูกใช้ในรัฐธรรมนูญกว่าครึ่งประเทศที่ศาสนาอิสลามเป็นศาสนาประจำชาติหรือครึ่งหนึ่งของประชากรนับถือศาสนาอิสลาม ซึ่งอยู่ในประโยคแรกของบทนำ เช่น อัฟกานิสถาน, บาห์เรน, บังกลาเทศ, บรูไน, อียิปต์, อิหร่าน, อิรัก, คูเวต, ลิเบีย, มัลดีฟส์, ปากีสถาน, ตูนิเซีย และสหรัฐอาหรับเอมิเรตส์
ในยูนิโคด บัสมะละฮ์อยู่ที่จุด U+FDFD ในบล็อก Arabic Presentation Forms-A
ชื่อ.
คำว่า "บัสมะละฮ์" เป็นรากจากพยัญชนะสี่ตัวของคำว่า "บิสมิลลาฮิ..." ได้แก่: บ-ซ-ม-ล  รากศัพท์พยัญชนะนี้มาจากคำนามว่า "บัสมะละ" และรูปกริยา หมายถึง "เพื่ออ่าน "บัสมะละฮ์"" การอ่าน "บัสมะละฮ์" คือ "ตัสมียะฮ์" 
การใช้งานและความสำคัญ.
ในอัลกุรอาน "บัสมะละฮ์" มักอยู่ในโองการแรกของ"ซูเราะฮ์" แรก แต่รายงานตามมุมมองของอัฏเฏาะบะรี ประโยคนี้ขึ้นต้นอยู่ทุกซูเราะฮ์ ยกเว้น "ซูเราะฮ์" ที่ 9 ("อัตเตาบะฮ์") อัลกุรตุบี รายงานว่า สาเหตุที่ไม่มีบัสมะละฮ์ในตอนต้นของซูเราะฮ์อัตเตาบะฮ์ เพราะว่าญิบรีลไม่ได้กล่าวถึง "บัสมะละฮ์" ใน "ซูเราะฮ์" นี้ ส่วนอีกมุมมองหนึ่งกล่าวว่า ท่านศาสดาเสียชีวิตก่อนประกาศยืนยันว่า "อัตเตาบะฮ์" เป็นส่วนหนึ่งของ"ซูเราะฮ์" ที่ 8 (อัลอันฟาล) หรือไม่ มันไม่ค่อยปรากฏในตำแหน่งอื่น นอกจากตอนต้นของ"ซูเราะฮ์" คำว่า "บัสมะละฮ์" ปรากฏเป็นส่วนหนึ่งของ "ซูเราะฮ์" ในอายะฮ์ที่ 30 ของ "ซูเราะฮ์" ที่ 27 ("อันนัมล์") โดยเป็นบนนำของจดหมายจากสุลัยมานที่ส่งให้บิลกิส พระราชินีแห่งชีบา
"บัสมะละฮ์" ถูกใช้บ่อยมากในชีวิตมุสลิมทุกวัน โดยจะอ่านก่อนทำสิ่งใด เพื่อได้รับความกรุณาจากอัลลอฮ์การอ่าน "บัสมะละฮ์" เป็นสิ่งที่จำเป็นในการเตรียมอาหารฮะลาล
บัสมะละฮ์มีคำนามอยู่สามคำ—"อัลลอฮ์", "อัรเราะฮ์มาน" และ "อัรเราะฮีม"—เป็นสามคำแรกจาก 99 พระนามของอัลลอฮ์ในศาสนาอิสลาม ทั้ง "อัรเราะฮ์มาน" กับ "อัรเราะฮีม" มาจากรากอักษรสามคำเดียวกันว่า ร-ฮ-ม หมายถึง "รู้สึกเห็นอกเห็นใจ หรือสงสาร"
ฮะดีษ.
มีบางฮะดีษส่งเสริมให้มุสลิมอ่านบิสมิลลอฮ์ก่อนกินหรือดื่ม เช่น:
อาอิชะฮ์รายงานว่า: "ท่านศาสดากล่าวว่า “เมื่อพวกท่านคนใดจะรับประทานอาหาร เขาก็จงกล่าวพระนามของอัลลอฮ์ (บิสมิลลาฮ์) แต่หากเขาลืมกล่าวพระนามของอัลลอฮฺในตอนแรก ก็ให้เขากล่าวว่า "บิสมิลลาฮิเอาวะละฮุ วะอาคิเราะฮู" (ด้วยพระนามของอัลลอฮ์ ทั้งเริ่มแรกและสุดท้ายล้วนเป็นของพระองค์)"
— บันทึกโดยอัตติรมิซีและอบูดาวูด
อุมัยยะฮ์ อิบน์ มักชี รายงานว่า: "ท่านศาสดานั่งอยู่ในตอนที่ชายคนหนึ่งกำลังกินอาหาร เขาไม่ได้กล่าวพระนามอัลลอฮ์จนเหลืออาหารแค่คำเดียว เมื่อเขายกมันมาที่ปาก เขากล่าวว่า "บิสมิลลาฮิเอาวะละฮุ วะอาคิเราะฮู" ท่านศาสดายิ้มและกล่าวว่า "ชัยฏอนได้กินพร้อมกับเขา แต่ในตอนที่เขากล่าวพระนามอัลลอฮ์ ชัยฏอนได้สำลักอาหารออกจากท้องจนหมด".
— บันทึกโดยอบูดาวูดกับอันนะซาอี
ตัฟซีร.
คำอธิบายของบัสมะละฮ์ในตัฟซีร อัฏเฏาะบะรี, อัฏเฏาะบะรีเขียนว่า:
“ศาสนทูตของอัลลอฮ์ (ขอความโปรดปรานแห่งอัลลอฮฺ และความสันติจงมีแด่ท่าน) กล่าวว่าเมื่อมัรยัมส่งอีซาไปที่โรงเรียน [คุณครู] พูดกับท่านว่า: ‘จงเขียน “บิสม์ (ด้วนพระนามของ)”’ และอีซาถามเขาว่า: ‘“บิสม์”คืออะไร?’ ครูตอบว่า: ‘ฉันไม่รู้’ อีซาตอบว่า: ‘ตรง “บาอ์” คือบะฮาอุลลอฮ์ (ความรุ่งโรจน์ของอัลลอฮ์) ตัว “ซีน” คือ ซะนาอ์ของพระองค์ (รัศมี) และตัว “มีม” คือมัมละกะฮ์ของพระองค์ (อำนาจอธิปไตย)”
ความหมายในศาสนาคริสต์.
บางครั้ง ชาวคริสต์ที่พูดภาษาอาหรับใช้คำว่า "บัสมะละฮ์" เพื่ออิงถึงการกล่าวถึงพระตรีเอกภาพว่า "ในพระนามของพระบิดา พระบุตร และพระวิญญาณบริสุทธิ์" (#เปลี่ยนทาง "บิสมิลอาบิวัลอิบนิวัรรูฮิลกุดุส") จากมัทธิว 28:19.
ในวัฒนธรรมร่วมสมัย.
เจ้าหน้าที่อิหร่านอนุญาตให้อัลบั้มเพลงร็อกของวงควีน เผยแพร่ในประเทศอิหร่านเมื่อเดือนสิงหาคม ค.ศ. 2004 เพราะในเพลง "โบฮีเมียนแรปโซดี" มีการเน้นคำว่า "บิสมิลลาฮ์"
หมายเหตุ.
<templatestyles src="Reflist/styles.css" />